China şi-a dat acordul ca Organizaţia Mondială a Sănătăţii să investigheze originile Covid-19.
Mai multe ţări au solicitat o investigaţie cu privire la originile virusului. Oamenii de ştiinţă doresc să stabilească modul în care virusul a făcut saltul către oameni. O echipă de la Organizaţia Mondială a Sănătăţii va ajunge în China pe 14 ianuarie.
O echipă a OMS, formată din experţi internaţionali însărcinaţi să investigheze originile Covid-19, va ajunge în China, pe 14 ianuarie, relatează The Guardian, în ziua în care se împlineşte un an de la primul deces provocat de coronavirus în Wuhan.Echipa intenţiona să vină în China la începutul lunii ianuarie, dar chinezii le-au amânat venirea, spunând că vizele nu au fost încă aprobate. Ministrul de Extern al Chinei a numit întârzierea o "neînţelegere".OMS încearcă de câteva luni să trimită o echipă de experţi. Negocierile cu oficialii chinezi datează încă din luna iulie. Oamenii de ştiinţă doresc să stabilească modul în care virusul a făcut saltul către oameni.Înainte ca echipa de la OMS să ajungă, Beijingul încearcă să spună propria poveste despre când şi unde a început pandemia, diplomatul Wang Yi spunând că "tot mai multe studii" au arătat că, de fapt, a apărut în mai multe regiuni.